Source: http://lawblog.sk/pravna-pomoc/danove-pravo/danova-povinnost-zmluva-o-dielo
Timestamp: 2019-08-23 08:49:49+00:00
Document Index: 17552457

Matched Legal Cases: ['§ 5', '§ 8', '§ 8', '§ 9', '§ 8', '§ 6', '§ 8', '§ 6', '§ 8', '§ 8', '§ 32', '§ 43', '§ 43']

Daňová povinnosť - zmluva o dielo | Lawblog
Zatiaľ čo príjem zo zamestnania – pracovného pomeru patrí do § 5, ( nebudem sa mu podrobnejšie venovať pretože predpokladám, že tam problémy nevzniknú ) tak príjmy zo zmluvy o dielo sa zaraďujú do § 8 , vo Vašom prípade § 8 ods. 1 písm. a) zákona č. 595/2003 Z.z. citujem :
a) príjmy z príležitostných činností vrátane príjmov z príležitostnej poľnohospodárskej výroby, lesného a vodného hospodárstva.
Tieto príjmy podliehajú dani z príjmov. Pre Vás by mohol byť zaujímavý fakt, že v zmysle § 9 ods. 1 písm. h) zákona č. 595/2003 Z.z. v znení do 31.12.2006 sú oslobodené od dane až do výšky 5 násobku životného minima platného k 1.januáru príslušného zdaňovacieho obdobia. Pokiaľ tieto príjmy túto hranicu prekročia zdaňuje sa iba rozdiel nad túto hranicu. V roku 2006 bola táto suma cca 23.000,-Sk. Vzhľadom na to, že išlo o príjem zo zmluvy o dielo a nie o príjmy z z príležitostnej poľnohospodárskej výroby, lesného a vodného hospodárstva nemôžete si uplatniť paušálny výdavok 25% v zmysle § 8 ods. 9 zákona č. 595/2003 Z.z. .
Citujem : podľa § 6 ods. 3 a podľa § 8 ods. 1 písm. a), d) až f), ak nejde o príjmy, z ktorých sa daň vyberá zrážkou, ak úhrn príjmov podľa § 6 ods. 3 a podľa § 8 ods. 1 písm. a), d) až f) znížený o výdavok podľa § 8 ods. 5 a 7 nepresiahne v zdaňovacom období päťnásobok sumy životného minima platného k 1. januáru príslušného zdaňovacieho obdobia; ak takto vymedzené príjmy presiahnu päťnásobok sumy životného minima platného k 1. januáru príslušného zdaňovacieho obdobia, do základu dane sa zahrnú len príjmy nad takto ustanovenú sumu; výdavky nezahrnuté do základu dane, priraďované k sume oslobodených príjmov sa určia v rovnakom pomere, v akom je suma oslobodených príjmov k celkovým príjmom zahrnutým do základu dane,
Čo sa týka Vašej povinnosti podať daňové prizanie túto povinnosť upravuje § 32 zákona
č. 595/2003 Z.z.. Nepoznám Vašu konkrétnu situáciu a preto Vám nemôžem presne povedať či ste , alebo nie ste povinná podať daňové priznanie. V zásade Však platí, že pokiaľ Vaše príjmy zo zmluvy o dielo presiahli hranicu 5 násobku životného minima platnú k 1. januáru zdaňovacieho obdobia a poberala ste príjem zo zamestnania u iného zamestnávateľa a celkový príjem za zdaňovacie obdobie s výnimkou príjmov ,ktoré sú oslobodené od dane prípadne zdaňované zrážkovou daňou § 43 zákona č. 595/2003 Z.z. (pozor nemýliť s preddavkami na daň , ktoré zráža zamestnávateľ, ide napríklad o daň z úrokov - § 43 zákona č. 595/2003 Z.z. ) presiahol 50% nezdaniteľnej položky na daňovníka čo je za rok 2006 cca 45000,-Sk ste povinná podať daňové priznanioe sama.
Právna úprava poskytovania bezplatnej právnej pomoci v SR. (52,213)